title: Η συμβολή και διαχείριση του στρατηγικού σχεδιασμού του Υπουργείου Κλιματικής Κρίσης και Πολιτικής Προστασίας στην αντιμετώπιση έκτακτων φαινομένων
title: The management and contribution of strategic planning of the Ministry Climate Change and Civil Protection in handling extraordinary phenomena
titleType: AlternativeTitle
Creators: name: Ταχμαζίδου, Αλεξάνδρα
Publisher: name: Πανεπιστήμιο Δυτικής Αττικής
Year: 2024
Subjects: Στρατηγικός σχεδιασμός
Υπουργείο Κλιματικής Κρίσης και Πολιτικής Προστασίας
Κλιματική κρίση
Πανδημία
Πρόληψη

description: Η διαδικασία του Στρατηγικού σχεδιασμού αποτελεί μία εξαιρετικά σημαντική λειτουργία για όλα τα υπουργεία, ανεξαρτήτως αντικειμένου, και μέσω αυτής επιτυγχάνονται ευκολότερα, σε συντομότερο χρόνο και με λιγότερα δημόσια κονδύλια η εξυπηρέτηση του σκοπού του κάθε υπουργείου. Σκοπός της παρούσας διπλωματικής εργασίας είναι η μελέτη της εφαρμογής του στρατηγικού σχεδιασμού σε δημόσιες δομές και πιο συγκεκριμένα στην περίπτωση του Υπουργείου Κλιματικής Κρίσης και Πολιτικής προστασίας. Το υπουργείο Κλιματικής Κρίσης και Πολιτικής Προστασίας αποτελεί μία αρκετά ιδιαίτερη περίπτωση λόγω των καθημερινών καταστροφικών συμβάντων που καλείται να αντιμετωπίσει σε όλον τον Ελλαδικό χώρο, με κάποια εξ αυτών να εμφανίζονται σπάνια ανά τους αιώνες, όπως για παράδειγμα η πανδημία του κορωνοϊού όπως και άλλων τα οποία εμφανίζονται σχεδόν κάθε καλοκαίρι (δασικές πυρκαγιές). Συγκεκριμένα τα καταστροφικά συμβάντα που καλείται το υπουργείο συνήθως να αντιμετωπίσει είναι τα εξής: πυρκαγιές, τεχνολογικά ατυχημάτων , εκδηλώσεις χιονοπτώσεων και παγετού, σεισμών, πλημμύρες, πανδημίες όπως αυτής του κορονοϊού και εν γενεί φυσικές περιβαλλοντικές καταστροφές. Το έργο του υπουργείου αυτού αποτελεί έργο μεγάλης σημασίας καθώς ο βαθμός αντιμετώπισης και η έγκαιρη λήψη αποφάσεων σε ακραία φαινόμενα επηρεάζει σε μεγάλο βαθμό την ζωή των πολιτών που έχουν πληγεί από κάποιο καταστροφικό συμβάν. Για την εξαγωγή όσο το δυνατόν πιο πολλών και έγκυρων συμπερασμάτων, πραγματοποιήθηκε ποιοτική έρευνα μέσω της διεξαγωγής συνέντευξης με στέλεχος του υπουργείου Κλιματικής Κρίσης και Πολιτικής Προστασίας με στόχο την αντιμετώπιση της πανδημίας του κορονοϊού χωρίς την ύπαρξη γενικού σχεδίου πανδημιών. Το πρωτόγνωρο αυτό φαινόμενο δεν είχε λάβει χώρα ξανά στον αιώνα που διανύουμε και συνεπώς δεν υπήρχε και η γνώση του παρελθόντος για την κατάρτιση ενός Γενικού Σχεδίου αντιμετώπισης πανδημιών. Από την ανάλυση του περιεχομένου της συνέντευξης, προέκυψε ότι μία σειρά από ζητήματα όπως η έλλειψη πρόληψης στο στρατηγικό σχεδιασμό λόγω και της σπανιότητας του φαινομένου της πανδημίας, το υφιστάμενο θεσμικό πλαίσιο, η έλλειψη πόρων και κατάλληλου προσωπικού λειτουργούν πολλές φορές ανασταλτικά για την επίτευξη του επιθυμητού στόχου. Ανεξαρτήτως του εκάστοτε καταστροφικού φαινομένου που καλείται να αντιμετωπίσει το υπουργείο Κλιματικής Κρίσης και Πολιτικής Προστασίας σε συνεργασία με τα υπουργεία Εθνικής Άμυνας αλλά και Προστασίας του Πολίτη, λόγω της εφαρμογής και ύπαρξης των Γενικών σχεδίων επιτυγχάνεται η καλύτερη δυνατή επιχειρησιακή επιλογή σε ετήσιο, μηνιαίο και ημερήσιο χρόνο. Στο στάδιο της υλοποίησης της στρατηγικής, προσδιορίζονται προγράμματα αντιμετώπισης εκτάκτων καταστάσεων, προϋπολογισμοί και λειτουργίες του Υπουργείου Κλιματικής Κρίσης και Πολιτικής Προστασίας. Ξεκαθαρίζονται ποιοι είναι οι υπεύθυνοι συντονισμού ανά Γενικό Σχέδιο και πως θα πρέπει να συνεργάζονται με τα αρμόδια υπουργεία και τους εμπλεκόμενους φορείς. Επιπρόσθετα σε αυτή τη διπλωματική εργασία επιχειρείται µία προσπάθεια εντοπισμού των δομικών στοιχείων του Στρατηγικού Σχεδιασμού του υπουργείου Κλιματικής Κρίσης και Πολιτικής Προστασίας ανά συμβάν αλλά και του επιπέδου απόδοσης των γενικών σχεδίων.